**Spoločné vyhlásenie poľnohospodárskych komôr a výrobcov biopalív v krajinách V4 pre zavedenie E10**

**Súhlasíme** s tým, že poľnohospodári a spracovatelia musia spolupracovať na zvýšení konkurencieschopnosti poľnohospodárskeho sektora.

**Zdôrazňujeme** našu ochotu kombinovať snahy na ochranu záujmov stredoeurópskych poľnohospodárov.

**Zdôrazňujeme**, že stredná Európa má primeranú výhodu pri udržateľnej výrobe obilnín a etanolu s nízkym rizikom ILUC, ako aj pri trvalo udržateľnej produkcii olejnín a bionafty.

**Zdôrazňujeme**, že "vedľajším produktom" výroby biopalív sú krmivá s vysokým obsahom bielkovín, ktoré môžu výrazne odmedziť závislosť chovu zvierat na dovážanej GMO sóji.

**Uvádzame**, že existujúca politika v oblasti biopalív v strednej Európe, viedla k tomu, že približne 5% podielu ropy na trhu s biopalivami sa presúva do sektoru biopalív, čo ale neviedlo k zvýšeniu trhových cien surovín pre biopalivá, ani k zníženiu dostupnosti zŕn alebo olejnín pre trh.

**Uvádzame**, že doposiaľ existujú len pozitívne dopady politiky v oblasti biopalív ako znižovanie neobhospodarovania poľnohospodárskej pôdy v strednej Európe, stabilizáciu príjmov poľnohospodárskych podnikov, vytvorenie trvalo udržateľných pracovných miest a zníženie závislosti regiónu na rope o niekoľko miliárd litrov ročne.

**Požadujeme** od politikov, aby vzali na vedomie tieto dopady biopalív v oblasti klímy a rozvoja vidieka a snažili sa tento stav rozvíjať.

**Preto vyzývame politických činiteľov, aby:**

·         aby sa zasadili o dvojnásobné zvýšenie používania biopalív v strednej Európe v nasledujúcom desaťročí;

·         je potrebné na tento účel zaviesť benzín E10, v ktorom je miera primiešania bioetanolu na úrovni 10 objemových percent a motorovú naftu B7, v ktorom je miera primiešania biodízlu 7 objemových percent a to najneskôr do konca roka 2019;

·         je potrebné zabrániť šíreniu neudržateľných biopalív založených na palmovom oleji (palivová bionafta, PFAD a dovážaný, použitý olej na báze palmového oleja) v Európe, ktoré sú protichodné v oblasti ochrany klímy